CELEX: 32015D2189
Language: et
Date: 2015-11-25 00:00:00
Title: Komisjoni rakendusotsus (EL, Euratom) 2015/2189, 25. november 2015, millega lubatakse Hispaanial käibemaksu omavahendite baasi arvutamisel mitte arvesse võtta teatavat liiki tehinguid (teatavaks tehtud numbri C(2015) 8179 all)

27.11.2015   
            
            
               ET
            
            
               Euroopa Liidu Teataja
            
            
               L 312/23
            
         KOMISJONI RAKENDUSOTSUS (EL, Euratom) 2015/2189,
   25. november 2015,
   millega lubatakse Hispaanial käibemaksu omavahendite baasi arvutamisel mitte arvesse võtta teatavat liiki tehinguid
   
      
         (teatavaks tehtud numbri C(2015) 8179 all)
      
   
   (Ainult hispaaniakeelne tekst on autentne)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Aatomienergiaühenduse asutamislepingut,
   võttes arvesse nõukogu 29. mai 1989. aasta määrust (EMÜ, Euratom) nr 1553/89 käibemaksust laekuvate omavahendite kogumise kindla ühtse korra kohta, (1) eriti selle artikli 6 lõike 3 esimest lõiku,
   olles konsulteerinud omavahendite nõuandekomiteega
   ning arvestades järgmist:
   
               (1)
            
            
               Nõukogu direktiivi 2006/112/EÜ (2) artikli 376 kohaselt võib Hispaania jätkata X lisa B osa punktis 2 nimetatud autorite osutatud teenuste ning X lisa B osa punktides 11 ja 12 nimetatud tehingute maksust vabastamist selles liikmesriigis 1. jaanuaril 1993 kehtinud tingimuste kohaselt. Kõnealuseid tehinguid tuleb arvesse võtta käibemaksu omavahendite baasi kindlaksmääramisel.
            
         
               (2)
            
            
               Hispaania taotles luba autorite osutatud teenuseid mitte arvesse võtta, kuna tal ei ole direktiivi 2006/112/EÜ X lisa B osa punktis 2 nimetatud tehingute puhul võimalik käibemaksu omavahendite baasi täpselt välja arvutada. Arvestades kõnealuste tehingute mõju Hispaania käibemaksu omavahendite kogubaasile, tooksid arvutused tõenäoliselt kaasa põhjendamatu halduskulu. Seetõttu tuleks Hispaaniale anda luba autorite osutatud teenuseid mitte arvesse võtta.
            
         
               (3)
            
            
               Läbipaistvuse ja õiguskindluse huvides on asjakohane loa kohaldatavust ajaliselt piirata,
            
         ON VASTU VÕTNUD KÄESOLEVA OTSUSE:
   Artikkel 1
   Käibemaksu omavahendite baasi arvutamiseks alates 1. jaanuarist 2015 kuni 31. detsembrini 2019 lubatakse Hispaanial mitte arvesse võtta direktiivi 2006/112/EÜ X lisa B osa punktis 2 (autorid) nimetatud tehinguid.
   Artikkel 2
   Käesolev otsus on adresseeritud Hispaania Kuningriigile.
   
      Brüssel, 25. november 2015
      
         
            Komisjoni nimel
         
         
            asepresident
         
         Kristalina GEORGIEVA
      
   
   
      (1)  EÜT L 155, 7.6.1989, lk 9.
   
      (2)  Nõukogu direktiiv 2006/112/EÜ, 28. november 2006, mis käsitleb ühist käibemaksusüsteemi (ELT L 347, 11.12.2006, lk 1).